EKOTREND – Ekologická konferencia Liptovská Teplička

* Nový žiadateľ nemá dostatok dobytka (napr. nestihol nakúpiť) bude sankciovaný?

V tomto prípade sa jedná o dve rôzne operácie ktoré sú uvedené v § 36 ods.1 a ods. 2 Nariadenia vlády SR č. 407/2023 Z.z. ktorým sa dopĺňa nariadenie vlády SR č. 3/2023 Z.z. (ďalej len nariadenie vlády). Základnou podmienkou operácií na TTP je povinnosť prijímateľa podpory dodržiavať priemerné zaťaženie podľa druhu operácie 0,3- 0,5 Dj/Ha počas obdobia od 1 júna do 30 septembra. Zvieratá v rámci príslušného opatrenia EPV **musia byť zapísané v registri prevádzkovateľov EPV**. Z uvedeného vyplýva, že žiadateľ nesplnil základnú podmienku operácie a **teda bude sankcionovaný**. Operácie na TTP sú charakteristické základnými podmienkami.

1. Registrovaný plocha v EPV
2. Registrované zvieratá v EPV
3. Priemerný počet DJ/ha podľa druhu operácie (0,3-0,5) v stanovenom období
* Pri nákupe plemenných zvierat napr. býky, kvôli plemenitbe, je vždy potrebné žiadať výnimku nemalo by sa to zrušiť, bolo by to pre poľnohospodárov jednoduchšie?

Uvedená podmienka sa vzťahuje na nákup neekologických zvierat a vyplýva z Nariadenia Európskeho Parlamentu a Rady (EÚ) 2018/848, príloha 2 časť 2 bod 1.3.4.4.2. Cieľom EK je obmedziť nákup neekologických zvierat a v čo najväčšom počte realizovať nákup ekologických zvierat, ktoré nakupujete bez výnimiek.

* Bolo by možné, aby ÚKSÚP pri nových registráciách upozornil alebo sa opýtal, či daný poľnohospodár poberá platbu a ak áno, upozornil ho, že kvôli platbám musí registrovať do EPV aj zvieratá?

ÚKSÚP bol v tejto veci upovedomený no netreba zabúdať aj na to, že žiadateľ nemusí byť poberateľom podpôr a môže byť registrovaný. Zároveň žiadateľ sám a dobrovoľne vstupuje do záväzku a teda mal by podmienky záväzku poznať a rozumieť im. V prípade, že má pochybnosti môže sa obrátiť na príslušný orgán, ktorý ho nasmeruje aby nevznikali zbytočné problémy prípadne sankcie, ktorým je možné sa vyhnúť.

* V roku 2025 očakávame nárast výmery v EPV a dosiahnutie 270 tis. ha urobí sa čiara a ďalšie platby sa zrušia? Nepredpokladáme, že nárastom v EPV dôjde k pozastaveniu platieb. Pri najhoršom scenári tj. nedostatočnej alokácie finančných prostriedkov dôjde k zavedeniu výberových kritérií. Zároveň cieľom EÚ pre najbližšie roky je rozširovanie EPV v rámci všetkých členských štátov.
* Keď chceme registrovať eko zvieratá prečo potrebujem certifikát?

Asi sa myslelo predaj zvierat nie registráciu, nakoľko certifikované ekologické zvieratá musia byť registrované. Zmysle článku 35 Nariadenie Európskeho Parlamentu a Rady (EÚ) 2018/848 Európska Komisia zmiernila povinnosť mať ekologického zvieratá na farme certifikované. Povinnosť certifikácie vyplýva z čl. 35 ods. 2, len na produkty, ktoré sa umiestňujú na trh ako produkty z ekologickej poľnohospodárskej výroby alebo z konverzie.

* Ohľadom vydania a zrušenia platnosti certifikátu = pri prechode z fyzickej osoby na právnickú, IO odobrala certifikát, preto nebolo možné predať produkciu. Prečo odoberá IO certifikát, keď prevádzkovateľ nezmenil IO a výrobky sú eko a prešli certifikáciou?

Certifikát okrem samotného druhu tovaru ktorý je certifikovaný obsahuje aj ďalšie nutné povinné údaje, z dôvodu identifikovateľnosti tovaru a producenta (IČO). V prípade, že zmenou fyzickej osoby na právnickú došlo k zmene IČO, je nutné vydanie nového certifikátu.

Podstatou problému je ale kontinuita tj. nadväznosť certifikátov, aby nedošlo k obdobiu kedy je zamedzený predaj certifikovaného produktu. Odporúčame preto najskôr realizovať zmenu registrácie na ÚKSÚP a po rozhodnutí o zmene kontaktovať príslušnú IO so žiadosťou o zmenu certifikátu resp. vydanie nového certifikátu. IO Vám nemôže vydať nový certifikát pokiaľ nemáte splnenú povinnosť registrácie. V princípe by táto operácia nemala trvať tak dlho, aby poškodila producenta a keď tak len na nevyhnutné obdobie potrebné k vydaniu certifikátu. Samozrejme je to na komunikácií žiadateľa a príslušnej IO.

* Aké sú podmienky pre odobratie certifikátu? Máme takéto podmienky?

Príslušné orgány alebo prípadne štátne inšpekčné organizácie či súkromné inšpekčné organizácie môžu v prípadoch nedodržanie súladu s podmienkami EPV uplatniť opatrenia v závislosti od kategórie (menej závažné, závažne, kritické), pri ktorých je možné pozastavenie certifikátu a dokonca aj odobratie certifikátu. Podmienky nedodržiavania súladu sú uvedené v Prílohe I bod 2 vykonávacieho nariadenie Komisie (EÚ) 2021/279.

Link na katalóg opatrení: <https://www.uksup.sk/ooepv-metodicke-pokyny>

* Existuje databáza pre osivá, nebolo by dobré pripraviť databázu aj pre zvieratá – kvôli plemenitbe? Databáza pre nákup/predaj ekologických zvierat je vytvorená. Odporúčame sa preto obrátiť s požiadavkou o zaradenie do tejto databázy na príslušný orgán (ÚKSÚP)
* Musí sa žiadať výnimka na každého plemenníka?

Áno. Uvedená podmienka sa vzťahuje na nákup neekologických zvierat a vyplýva z Nariadenia Európskeho Parlamentu a Rady (EÚ) 2018/848, príloha 2 časť 2 bod 1.3.4.4.2. Cieľom EK je obmedziť nákup neekologických zvierat a v čo najväčšom počte realizovať nákup ekologických zvierat, ktoré nakupujete bez výnimiek.

* Ak má poľnohospodár certifikované zvieratá a chce ich predať, čo má spraviť?

Databáza pre nákup/predaj ekologických zvierat je vytvorená. Odporúčame sa preto obrátiť s požiadavkou o zaradenie do tejto databázy na príslušný orgán (ÚKSÚP). Zároveň môže osloviť nových žiadateľov o EPV so záujmom predať zvieratá nakoľko na certifikované zvieratá nie je nutná výnimka z UKSUP.

* Výnimka na teľa sa môže žiadať, keď má min. 6 mesiacov, prečo?

Podmienka sa vzťahuje na nákup neekologických zvierat **do stáda** a vyplýva z Nariadenia Európskeho Parlamentu a Rady (EÚ) 2018/848, príloha 2 časť 2 bod 1.3.4.4.2.

V prípade, že sa stádo alebo črieda **zostavujú po prvý raz** môžu sa do nich na účely plemenitby zaradiť mlade jedince z neekologického chovu. V tomto prípade musí byť hovädzí dobytok mladší ako 6 mesiacov. Uvedená podmienka vyplýva prílohy 2 časť 2 bod 1.3.4.4.1. Cieľom EK je obmedziť nákup neekologických zvierat a v čo najväčšom počte realizovať nákup ekologických zvierat, ktoré nakupujete bez výnimiek.

* Ekoschémy a EPV, prečo musí poľnohospodár ktorý je EPV, čo je viac ako Ekoschémy plniť navyše aj požiadavky pri ekoschémach?

Podmienky stanovené v rámci Celofarmovej eko-schémy a Dobrých životných podmienok zvierat – Pastevný chov sa neprelínajú s podmienkami stanovenými pre ekologických farmárov, preto musia dodržiavať rovnaké pravidlá ako konvenční poľnohospodári.

Pri Celofarmovej eko-schéme a Dobrých životných podmienkach zvierat – Pastevný chov nie sú stanovené žiadne výnimky pre EPV.

* Aký je dôvod neposkytnutia dotácie pri prekryve 0,03 %?

V prípade že došlo k prekryvu, určite ste o tom boli upovedomený a teda stačilo zmeniť plochu v registri UKSUP prípadne na PPA. Dôvody prekryvu môžu byť rôzne a z otázky nie je jasné o aké prekrytie ide.

* Prečo PPA vyraďuje okrajové svahy terás pri ovocných sadoch z platieb, keď sú v nariadení 3/2023 zahrnuté? A prečo každý rok menia výmeru? Poľnohospodári potom musia stále nahlasovať zmeny na ÚKSÚP a majú s tým len problémy.

Nariadenie vlády v § 35 ods. 4 jasne stanovuje, že súčasťou plochy oprávnenej na podporu ovocných sadov sú aj okrajové svahy terás, ktoré:

1. nie sú súčasťou cesty,
2. nepresahujú hranicu oplotenia
3. Musia spĺňať nasledovné parametre
	1. 12 m priečne a na konci vysadených radov ovocných stromov alebo ovocných krov
	2. 8 m pozdĺžne vysadených radov ovocných stromov alebo ovocných krov

V prípade, že ste požiadavky stanovené nariadením vlády splnili nevidíme dôvod na vyradenie plôch z podpory .